title: Rozhodnutie Rady z 13. decembra 1982 o uzavretí Dohovoru o zachovaní lososov v severnom Atlantickom oceáne

text:
Dôležité právne oznámenie

|

31982D0886

Úradný vestník L 378 , 31/12/1982 S. 0024 - 0024 Fínske špeciálne vydanie: Kapitola 4 Zväzok 1 S. 0065  Španielske špeciálne vydanie: Kapitola 04 Zväzok 2 S. 0044  Švédske špeciálne vydanie: Kapitola 4 Zväzok 1 S. 0065  Portugalské špeciálne vydanie Kapitola 04 Zväzok 2 S. 0044

		Rozhodnutie Radyz 13. decembra 1982o uzavretí Dohovoru o zachovaní lososov v severnom Atlantickom oceáne(82/886/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 43so zreteľom na odporúčanie Komisie,so zreteľom na stanovisko Európskeho parlamentu [1],keďže na zaistenie zachovania, obnovenia, zvýšenia a rozumného riadenia zásob lososov v severnom Atlantickom oceáne je nevyhnutná medzinárodná spolupráca;keďže sa spoločenstvo zúčastnilo na rokovaniach, ktoré vyvrcholili prijatím Dohovoru o zachovaní lososov v severnom Atlantickom oceáne diplomatickou konferenciou konanou v Reykjaviku od 18. do 22. januára 1982;keďže tento dohovor berie do úvahy ustanovenia o zásobách anadromných rýb v návrhu Dohovoru Tretej konferencie Spojených národov o morskom práve;keďže dohovor poskytuje užitočný rámec pre medzinárodnú spoluprácu v otázke zachovania, obnovenia, zvýšenia a rozumného riadenia zásob lososov v severnom Atlantickom oceáne;keďže dohovor vytvára uspokojivú rovnováhu medzi záujmami štátov, z riek ktorých lososy pochádzajú, a ostatných štátov, pod ktorých právomoc spadajú oblasti rybolovu, v ktorých sa lososy lovia,ROZHODLA TAKTO:Jediný článokDohovor o zachovaní lososov v severnom Atlantickom oceáne sa týmto v mene Európskeho hospodárskeho spoločenstva schvaľuje.Text dohovoru sa pripája k tomuto rozhodnutiu.V Bruseli 13. decembra 1982Za RadupredsedaN. A. Kofoed[1] Ú. v. ES C 238, 13.9.1982, s. 106.--------------------------------------------------


title: 2004/586/ES: Rozhodnutie Rady z 19. júla 2004, ktorým sa vymedzuje všeobecný prístup pre prerozdelenie zdrojov podľa nariadenia (ES) č. 1268/1999 o podpore spoločenstva pre predvstupové opatrenia na rozvoj poľnohospodárstva a vidieka v kandidátskych krajinách strednej a východnej Európy v predvstupovom období

text:
               4.8.2004

               SK

               Úradný vestník Európskej únie

               L 257/6

      ROZHODNUTIE RADY

   z 19. júla 2004,
   ktorým sa vymedzuje všeobecný prístup pre prerozdelenie zdrojov podľa nariadenia (ES) č. 1268/1999 o podpore spoločenstva pre predvstupové opatrenia na rozvoj poľnohospodárstva a vidieka v kandidátskych krajinách strednej a východnej Európy v predvstupovom období
   (2004/586/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1268/1999 z 21. júna 1999 o podpore spoločenstva pre predvstupové opatrenia na rozvoj poľnohospodárstva a vidieka v kandidátskych krajinách strednej a východnej Európy v predvstupovom období (1), najmä na druhý odsek jeho článku 15,
   so zreteľom na návrh Komisie,
   keďže:

               (1)

               Európska rada v Kodani 12. a 13. decembra 2002 schválila výsledky rokovaní, ktoré viedli k tomu, že k spoločenstvu pristúpilo osem krajín, ktoré v súčasnosti požívajú výhody vyplývajúce z nariadenia (ES) č. 1268/1999. Na základe ich pristúpenia k Európskej únii 1. mája 2004, tieto krajiny stratili výhodu pomoci podľa uvedeného nariadenia. V dôsledku toho budú v období od roku 2004 do roku 2006 pokračovať v požívaní výhod zo záväzkov podľa tohto nariadenia iba Bulharsko a Rumunsko.

               (2)

               Schválením cestovnej mapy pre Bulharsko a Rumunsko, ako ju navrhla Komisia, súhlasila Európska rada na zasadnutí v Kodani so stanovením rozdelenia (30 a 70 % v tomto poradí) pomoci podľa programu PHARE zriadeného nariadením Rady (EHS) č. 3906/1989 z 18. decembra 1989 o hospodárskej pomoci Maďarskej republike a Poľskej ľudovej republike (2), osobitného prístupového programu pre rozvoj poľnohospodárstva a vidieka (SAPARD), ktorý bol zriadený nariadením Rady (ES) č. 1268/1999 a Nástroja štrukturálnych politík pre predvstupové obdobie (ISPA), ktorý bol zriadený nariadením (ES) č. 1267/1999 (3).

               (3)

               Tento pomer berie do úvahy potreby a schopnosť absorbovať pomoc uvedenú v prvom odseku článku 15, ako aj kritériá pre rozdelenie financií každej kandidátskej krajine uvedené v článku 7 ods. 3 nariadenia (ES) č. 1268/1999.

               (4)

               V súlade s druhým odsekom článku 15 nariadenia (ES) č. 1268/1999 vymedzuje Rada všeobecný prístup k prerozdeleniu dostupných finančných zdrojov z nástroja SAPARD medzi zostávajúcich príjemcov, teda medzi Rumunsko a Bulharsko,

         ROZHODLA TAKTO:
   Jediný článok
   Pre obdobie 2004–2006 sa rozdelenie dostupných zdrojov na základe záväzkov podľa nariadenia (ES) č. 1268/1999 medzi Rumunsko a Bulharsko stanovuje v pomere 70 % pre Rumunsko a 30 % pre Bulharsko.

      V Bruseli 19. júla 2004

            Za Radu

            predseda

         C. VEERMAN

      (1)  Ú. v. ES L 161, 26.6.1999, s. 87. Nariadenie naposledy zmenené a doplnené nariadením (ES) č. 769/2004 (Ú. v. EÚ L 123, 27.4.2004, s. 1).

      (2)  Ú. v. ES L 375, 23.12.1989, s. 11. Nariadenie naposledy zmenené a doplnené nariadením (ES) č. 769/2004.

      (3)  Ú. v. ES L 161, 26.6.1999, s. 73. Nariadenie naposledy zmenené a doplnené nariadením (ES) č. 769/2004.


title: 2004/648/ES: Rozhodnutie Rady z 13. septembra 2004 o zásadách, prioritách a podmienkach obsiahnutých v Európskom partnerstve s Chorvátskom

text:
               22.9.2004

               SK

               Úradný vestník Európskej únie

               L 297/19

      ROZHODNUTIE RADY

   z 13. septembra 2004
   o zásadách, prioritách a podmienkach obsiahnutých v Európskom partnerstve s Chorvátskom
   (2004/648/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 533/2004 z 22. marca 2004 o založení európskych partnerstiev v rámci procesu stabilizácie a pridruženia (1), a najmä na jeho článok 2,
   so zreteľom na návrh Komisie,
   keďže:

               (1)

               Európska rada v Solúne z 19. a 20. júna 2003 odsúhlasila dokument „Solúnsky program pre západný Balkán: smerujúci k európskej integrácii“, v ktorom sa založenie európskych partnerstiev považuje za jeden z prostriedkov k zintenzívneniu procesu stabilizácie a pridruženia.

               (2)

               Nariadenie (ES) č. 533/2004 ustanovuje, že Rada musí kvalifikovanou väčšinou a na návrh Komisie rozhodnúť o zásadách, prioritách a podmienkach, ktoré majú byť obsiahnuté v európskych partnerstvách, ako aj o prípadných neskorších úpravách. Taktiež uvádza, že sledovanie vykonávania európskych partnerstiev sa zabezpečí pomocou mechanizmov zriadených v rámci procesu stabilizácie a pridruženia, najmä pomocou výročných správ.

               (3)

               Stanovisko Komisie k žiadosti Chorvátska o členstvo analyzuje pripravenosť Chorvátska na ďalšiu integráciu do Európskej únie a určuje prioritné oblasti pre ďalšiu prácu.

               (4)

               Na účel prípravy ďalšej integrácie do Európskej únie má Chorvátsko vypracovať plán s harmonogramom a podrobnosťami o prioritách európskeho partnerstva,

         ROZHODLA TAKTO:
   Článok 1
   V súlade s článkom 1 nariadenia (ES) č. 533/2004 zásady, priority a podmienky obsiahnuté v Európskom partnerstve s Chorvátskom sú stanovené v prílohe, ktorá tvorí neoddeliteľnú súčasť tohto rozhodnutia.
   Článok 2
   Vykonávanie európskeho partnerstva je predmetom preskúmania za pomoci mechanizmov zriadených v rámci procesu stabilizácie a pridruženia.
   Článok 3
   Toto rozhodnutie nadobudne účinnosť tretím dňom nasledujúcim po jeho uverejnení v Úradnom vestníku Európskej únie.

      V Bruseli 13. septembra 2004

            Za Radu

            predseda

         B. R. BOT

      (1)  Ú. v. EÚ L 86, 24.3.2004, s. 1.

      PRÍLOHA
      1.   ÚVOD
      Solúnsky program pre západný Balkán identifikuje spôsoby a prostriedky na posilnenie procesu stabilizácie a pridruženia, okrem iného pomocou založenia európskych partnerstiev.
      Na základe stanoviska Komisie k žiadosti Chorvátska o členstvo je cieľom Európskeho partnerstva s Chorvátskom určiť, ktoré priority sa musia vykonať v rámci jednotného rámca na účel podpory úsilia Chorvátska priblížiť sa k Európskej únii. Priority sú prispôsobené osobitným potrebám Chorvátska a stupňa jeho pripravenosti a v prípade potreby budú aktualizované. Európske partnerstvo rovnako stanovuje usmernenia ohľadne finančnej pomoci Chorvátsku.
      Očakáva sa, že Chorvátsko prijme plán s harmonogramom presne vymedzujúcim opatrenia, ktoré má v úmysle vykonávať so zámerom konkretizovať priority európskeho partnerstva. Plán by tiež mal naznačiť, ako sa bude plniť solúnsky program, priority ohľadne boja proti organizovanému zločinu a korupcii a opatrenia prijaté na realizáciu integrovanej správy hraníc, určené na stretnutí ministrov spravodlivosti a vnútra v rámci Fóra EÚ a západný Balkán, ktoré sa konalo v Bruseli 28. novembra 2003.
      2.   ZÁSADY
      Proces stabilizácie a pridruženia zostáva rámcom pre európske smerovanie krajín západného Balkánu na celej ich ceste k budúcemu pristúpeniu.
      Hlavné priority určené pre Chorvátsko sa týkajú jeho schopnosti splniť kritériá vymedzené Európskou radou v Kodani v roku 1993 a podmienky určené pre proces stabilizácie a pridruženia, najmä podmienky vymedzené Radou v jej záveroch z 29. apríla 1997 a 21. a 22. júna 1999, obsah záverečného vyhlásenia Záhrebského summitu z 24. novembra 2000 a solúnsky program.
      3.   PRIORITY
      Európske partnerstvo určuje hlavné prioritné oblasti prípravy Chorvátska na ďalšiu integráciu do Európskej únie na základe analýzy obsiahnutej v stanovisku Komisie k žiadosti Chorvátska o členstvo. Priority uvedené v tomto európskom partnerstve boli vybrané tak, že sa dá reálne predpokladať, že ich Chorvátsko môže splniť, alebo v nich môže urobiť značný pokrok v nasledujúcich rokoch. Rozlišujú sa krátkodobé priority, ktoré majú byť splnené v rámci jedného alebo dvoch rokov a strednodobé priority, ktoré majú byť splnené v rámci troch až štyroch rokov.
      Je vhodné pripomenúť, že pokiaľ ide o legislatívnu aproximáciu, začlenenie acquis EÚ do právnych predpisov nie je samo o sebe postačujúce; bude rovnako nutné pripraviť jeho plné vykonávanie.
      3.1.   KRÁTKODOBÉ PRIORITY
      Politické kritériá
      Demokracia a právny štát
      Posilnenie súdneho systému
      Pripraviť a vykonať komplexnú stratégiu súdnej reformy po konzultáciách so zainteresovanými subjektmi vrátane prijatia potrebných nových právnych predpisov a vytvorenia riadenia služobného postupu, ktorý zahŕňa taktiež spravodlivý a transparentný systém náboru pracovníkov, hodnotenia a mobility. Zvýšiť úroveň profesionality v súdnictve prostredníctvom primeraného štátneho financovania školiacich inštitúcií pre sudcov a iných súdnych úradníkov tak, aby bolo umožnené uskutočňovať vysoko kvalitné odborné vzdelávanie sudcov, prokurátorov a administratívnych pracovníkov. Stanoviť primerané systémy počiatočného a odborného vzdelávania. Riešiť problém prieťahov v konaní. Prijať opatrenia pre riadny a úplný výkon súdnych rozhodnutí.
      Zlepšiť boj proti korupcii
      Podniknúť kroky na to, aby bol zavedený a vykonateľný právny rámec pre riešenie korupcie. Najmä posilniť administratívnu a operačnú kapacitu Úradu pre potláčanie korupcie a organizovaného zločinu (USKOK). Ďalej rozvinúť národnú stratégiu prevencie a boja proti korupcii a stanoviť potrebnú koordináciu jednotlivých vládnych organizácií a úradov pri realizácii tohto boja. Prijať pravidlá správania/etiku pre úradníkov a volených zástupcov. Prijať konkrétne opatrenia na vytvorenie všeobecného povedomia o tom, že korupcia je závažným trestným činom.
      Zlepšiť fungovanie verejnej správy
      Podniknúť prvotné kroky na zabezpečenie transparentného prijímania a povýšenia pracovníkov a zlepšenie personálneho manažmentu vo všetkých orgánoch verejnej správy na účel zabezpečenia zodpovednosti, otvorenosti a transparentnosti verejnej služby.
      Ľudské práva a ochrana menšín
      Zvýšiť úroveň rešpektovania menšinových práv
      Zabezpečiť vykonávanie Ústavného zákona o národnostných menšinách. Najmä zabezpečiť pomerné zastúpenie menšín v miestnej a regionálnej samospráve, štátnej správe a súdnictve a orgánoch verejnej správy v zmysle zákonnej úpravy. Zabezpečiť potrebné prostriedky vrátane primeraného financovania na účel zabezpečenia riadneho fungovania zvolených menšinových rád. Zaviesť novú stratégiu ochrany a integrácie Rómov.
      Urýchliť návrat utečencov
      Do apríla 2004 dokončiť spracovanie žiadostí na rekonštrukciu príbytkov, ktoré už boli podané; do apríla 2005 zrekonštruovať všetky domy, o ktorých rekonštrukcii bolo kladne rozhodnuté; zabezpečiť primeranú propagáciu pre prípadné oprávnené osoby po predĺžení konečného termínu na podávanie žiadostí o rekonštrukciu z 1. apríla na 30. september 2004. Dokončiť reštitúcie domov do júna 2004. Vykonávať právne predpisy o odškodnení za stratu nájomných práv/práv užívania v oblastiach osobitného štátneho záujmu a aj mimo týchto oblastí. Zabezpečiť primeranú koordináciu a spoluprácu príslušných orgánov na miestnej a centrálnej úrovni. Vytvoriť sociálne a ekonomické podmienky na zlepšenie postavenia navrátilcov a ich prijatia miestnymi komunitami. Zvýšiť úroveň miestnej spolupráce na urýchlenie procesu návratu utečencov.
      Zvýšiť mieru slobody prejavu a zabezpečiť demokratické fungovanie médií
      Prehodnotiť právne predpisy, ktoré sa týkajú médií, v súlade s odporúčaniami z februára 2004 vypracovanými spoločnou skupinou expertov Rady Európy, Komisie a OBSE. Najmä prehodnotiť Zákon o elektronických médiách na účel dosiahnutia transparentného, predvídateľného a účelného právneho rámca (vrátane postupného zosúladenia s acquis EÚ prostredníctvom úplného vykonania už ratifikovaného Dohovoru Rady Európy o cezhraničnej televízii); zabezpečiť politickú a finančnú nezávislosť Rady pre elektronické médiá a zabezpečiť, aby počas prehodnocovania Zákona o chorvátskom rozhlasovom a televíznom vysielaní chorvátsky rozhlas a televízia a jeho programová rada pracovali nezávisle a stabilne; zabezpečiť aby prehodnotenie Zákona o médiách a právnych predpisoch na ochranu osobnosti spĺňalo európske normy, ako sú vymedzené v článku 10 Európskeho dohovoru o ľudských právach a judikatúru Európskeho súdu pre ľudské práva.

         Zlepšiť spoluprácu s ombudsmanom berúc plne do úvahy názory obsiahnuté v jeho odporúčaniach a výročnej správe.
      Regionálna spolupráca
      Zabezpečiť úplnú spoluprácu s Medzinárodným trestným tribunálom pre bývalú Juhosláviu (MTTJ)
      Posilniť regionálnu spoluprácu
      Pracovať na nachádzaní konečných riešení nevyriešených bilaterálnych záležitostí, najmä záležitostí, pokiaľ ide o hranice so Slovinskom, Srbskom a Čiernou Horou a Bosnou a Hercegovinou bez jednostranných iniciatív. Vyriešiť všetky záležitosti z jednostrannej deklarácie o chránenej „ekologickej a rybárskej oblasti“ v Jadranskom mori. Zabezpečiť vykonávanie regionálnych dohôd o voľnom obchode. Uzatvoriť a vykonávať súbor dohôd so susednými krajinami v oblasti boja proti organizovanému zločinu, v oblasti správy hraníc a „readmisii“. Začať s vykonávaním Memoranda o porozumení o rozvoji hlavnej sieti pre regionálnu dopravu v juhovýchodnej Európe, najmä prijať opatrenia na vybudovanie mechanizmov spolupráce, to znamená Riadiaceho výboru a Pozorovacieho výboru pre dopravu v juhovýchodnej Európe (SEETO). Zlepšiť plnenie záväzkov prijatých v rámci Aténskych memoránd o regionálnom trhu s energiou v juhovýchodnej Európe z rokov 2002 a 2003.
      Zabezpečiť riadne vykonávanie stabilizačnej a asociačnej dohody v oblasti regionálnej spolupráce
      Uzavrieť rokovania s Bývalou juhoslovanskou republikou Macedónsko o bilaterálnom dohovore o regionálnej spolupráci.
      Ekonomické kritériá

         Udržať obozretnú makroekonomickú politiku orientovanú na dosiahnutie stability vrátane rozvoja trhových menových nástrojov na zvýšenie efektivity menovej politiky.
      Urýchliť reštrukturalizáciu podnikov a privatizáciu
      Odstrániť prvky neistoty prostredníctvom rýchleho prijatia právnych predpisov, ktoré sú už v legislatívnom procese. Urýchliť reštrukturalizáciu podnikov a privatizáciu podnikov v kolektívnom vlastníctve. Vytvoriť a prijať stratégie pre reštrukturalizáciu a privatizáciu alebo likvidáciu veľkých verejných podnikov, najmä v oblasti výroby, poľnohospodárstva, dopravy, turistiky a verejnoprospešných služieb. Prijať a začať vykonávať program reštrukturalizácie v oblasti výroby ocele v súlade s požiadavkami EÚ.
      Znížiť prekážky pre vstup na trh a výstup z trhu
      Zjednodušiť pravidlá vstupu podnikov na trh a ich výstup z trhu. Najmä urýchliť proces registrácie a zlepšiť vykonávanie právnu úpravu konkurzu.

         Urýchliť pozemkovú reformu, najmä registráciu a privatizáciu poľnohospodárskej pôdy zavedením modernej a efektívnej správy katastra a pozemkového registra na účel odstránenia súčasných prekážok vývoja trhu s pozemkami a domami.

         Prijať strednodobý fiškálny rámec s ohľadom na pokračujúce fiškálne úpravy a konsolidáciu.

         Pokračovať v štrukturálnych reformách verejných financií, najmä v oblasti riadenia výdavkov. Zabezpečiť transparentný a účinný systém správy dlhov.
      Schopnosť prevziať záväzky vyplývajúce z členstva
      Vnútorný trh a obchod
      Voľný pohyb tovaru
      Reštruktualizovať existujúci inštitucionálny rámec na účel dosiahnutia potrebného oddelenia riadiacich, akreditačných, normalizačných funkcií a certifikačných funkcií. Pokračovať v práci na prevzatí smerníc o starom prístupe a novom prístupe.
      Zrušiť zostávajúce opatrenia, ktoré majú rovnaký účinok ako množstvové obmedzenia na dovozy z EÚ.
      Vytvoriť potrebné administratívne štruktúry na zabezpečenie komplexného prístupu na zvýšenie bezpečnosti potravín v rámci celého potravinového reťazca.
      Zabezpečiť, aby bol plne funkčný účinný a transparentný systém verejného obstarávania, a prijať potrebné vykonávacie predpisy.
      Voľný pohyb služieb
      Posilniť rámec právnej úpravy dohľadu nad poskytovaním finančných služieb, najmä dohľadu nad poistným trhom, investičnými službami a trhmi s cennými papiermi.
      Zriadiť nezávislý kontrolný orgán v oblasti ochrany osobných údajov.
      Voľný pohyb kapitálu
      Zdokonaliť právne predpisy proti praniu špinavých peňazí a dokončiť zriadenie efektívneho systému na boj proti praniu špinavých peňazí.
      Právo obchodných spoločností
      Pokračovať v zosúlaďovaní právnej úpravy na účel zabezpečenia ochrany duševného a priemyselného vlastníctva na úrovni podobnej, ako je v EÚ, a posilniť administratívne kapacity na účel zabezpečenia efektívnych prostriedkov výkonu týchto práv.
      Hospodárska súťaž
      Pokračovať v zosúlaďovaní s acquis EÚ, presadzovať právne predpisy v oblasti štátnej pomoci a zosúladených postupov a prijať príslušné vykonávacie predpisy. Posilniť administratívne kapacity a nezávislosť Agentúry pre ochranu hospodárskej súťaže tak v oblasti štátnej pomoci, ako aj v oblasti zosúladených postupov. Zvýšiť transparentnosť v oblasti štátnej pomoci, okrem iného aj poskytovaním pravidelnej výročnej správy EÚ a vytvoriť komplexný katalóg systémov štátnej pomoci.
      Dane
      Začať s revíziou platných právnych predpisov v daňovej oblasti a správnych postupov na účel zabezpečenia účinného presadzovania právnych predpisov v daňovej oblasti.
      Posilniť kapacity daňových a colných správ, najmä v oblasti kontrolných funkcií a funkcií výberu daní a poplatkov; vytvoriť fungujúci a personálne dobre vybavený systém výberu spotrebných daní; zjednodušiť a zefektívniť postupy stíhania daňových podvodov.
      Začať s vývojom potrebných systémov informačných technológií, ktoré umožnia výmenu elektronických údajov s EÚ a jeho členskými štátmi.
      Colná únia
      Posilniť administratívne a operačné kapacity colných úradov, najmä v oblasti kontroly preferenčných pravidiel pôvodu tovaru a pokračovať v zosúlaďovaní sa s Colným zákonníkom EÚ.
      Ďalej zvyšovať administratívnu spoluprácu v colnej oblasti v súlade s dočasnou dohodou.
      Vonkajšie vzťahy
      Riadne vykonávať Protokol o prispôsobení stabilizačnej a asociačnej dohody/Dočasnej dohody tak, aby bolo zohľadnené rozšírenie EÚ.
      Sektorové politiky
      Poľnohospodárstvo
      Začať so zavádzaním riadneho systému identifikácie parciel a zvierat v súlade s acquis EÚ. Zlepšiť zber a spracovanie štatistických údajov v poľnohospodárstve v súlade s normami a metodológiou EÚ.
      Vypracovať stratégiu pre zriadenie efektívnych a finančne zdravých platobných subjektov pre riadenie a kontrolu poľnohospodárskych fondov v súlade s požiadavkami EÚ a medzinárodnými normami auditu.
      Posilniť administratívne štruktúry potrebné na prijatie stratégie rozvoja vidieka a politických nástrojov pre tvorbu, vykonávanie, riadenie, monitorovanie, kontrolu a vyhodnocovanie programov pre rozvoj vidieka.
      Pokračovať v zosúlaďovaní s acquis EÚ vo veterinárnej a fytosanitárnej oblasti, zlepšiť inšpekčné opatrenia, zmodernizovať prevádzky na spracovanie mäsa a mlieka na účel splnenia hygienických noriem a noriem verejného zdravia platných v EÚ. Zosúladiť režim dovozu živých zvierat a živočíšnych produktov s medzinárodnými sanitárnymi a fytosanitárnymi záväzkami a s acquis EÚ.
      Rybolov
      Začať vytvárať primerané správne a kontrolné štruktúry v oblasti rybolovu. Po jednostrannom rozhodnutí Chorvátska z októbra 2003 rozšíriť svoju jurisdikciu v Jadranskom mori vyhodnotiť spolu s Komisiou a zainteresovanými susednými krajinami, najmä Slovinskom a Talianskom, následky na rybolov v tejto oblasti s cieľom vypracovať vhodné riešenia v rámci záverov Benátskej konferencie o udržateľnom rozvoji rybolovu v Stredozemnom mori – na účel zabezpečenia kontinuity rybolovu spoločenstva.
      Doprava
      Pokračovať v zosúlaďovaní právnych predpisov a posilniť administratívne kapacity v oblasti leteckej dopravy.
      Štatistika
      Posilniť administratívne kapacity Chorvátskeho Štatistického úradu a zlepšiť koordináciu s inými spracovateľmi oficiálnych štatistík v Chorvátsku. Predložiť Komisii nový návrh o štatistických oblastiach v súlade s požiadavkami EÚ.
      Telekomunikačné a informačné technológie
      Posilniť kapacitu vnútroštátnych regulačných orgánov v oblasti telekomunikácií a poštových služieb a zabezpečiť ich nezávislosť.
      Životné prostredie
      Prijať horizontálne právne predpisy vrátane predpisov o posudzovaní vplyvov na životné prostredie a účasti verejnosti.
      Posilniť administratívne kapacity na celoštátnej a regionálnej úrovni na účel zabezpečenia plánovania vrátane prípravy finančných stratégií.
      Posilniť kapacity vnútroštátnej a regionálnej inšpekcie a umožniť jej účinné presadzovanie právnych predpisov o ochrane životného prostredia.
      Prijať a začať s vykonávaním plánu riadenia odpadového hospodárstva.
      Finančná kontrola
      Vypracovať postup zriadenia systému verejnej vnútornej finančnej kontroly. Zriadiť alebo posilniť funkcie vnútornej verejnej kontroly prostredníctvom personálneho zabezpečenia, odbornej prípravy a zabezpečenia riadneho vybavenia vrátane funkčne nezávislých interných jednotiek auditu.
      Prijať účinné postupy na odhaľovanie, stíhanie a následné finančné, administratívne a súdne prešetrenie nezrovnalostí, ktoré majú dosah na finančné záujmy spoločenstiev.
      Spolupráca v oblasti spravodlivosti a vnútorných vecí
      Správa hraníc
      Posilniť správu hraníc, najmä dozor morských hraníc; prijať a vykonávať stratégiu integrovanej správy hraníc; zvýšiť investície do technického vybavenia a infraštruktúry; zlepšiť výcvik pohraničnej služby.
      V spolupráci s príslušnými orgánmi vykonávať opatrenia prijaté vládou a predstavené na stretnutí ministrov spravodlivosti a vnútra v rámci Fóra EÚ a západný Balkán, ktoré sa konalo 28. novembra 2003.
      Organizovaný zločin, drogy, korupcia a terorizmus
      Vykonávať akčné opatrenia, ktoré boli prijaté vládou a predstavené na stretnutí ministrov spravodlivosti a vnútra v rámci Fóra EÚ a západný Balkán z 28. novembra 2003.
      Zlepšiť koordináciu medzi orgánmi činnými v trestnom konaní a súdnictvom, najmä v oblasti ekonomickej kriminality, organizovaného zločinu, podvodov, prania špinavých peňazí a korupcie; posilniť boj proti obchodovaniu s drogami, posilniť protidrogovú prevenciu a znížiť úroveň dopytu po drogách; posilniť administratívne kapacity USKOK.
      Pokračovať v príprave uzatvorenia zmluvy o spolupráci s Europolom
      Rozšíriť medzinárodnú spoluprácu a úplne vykonať príslušné medzinárodné dohovory, ktoré sa týkajú terorizmu; zlepšiť spoluprácu a výmenu informácií medzi orgánmi polície a spravodajskou službou v rámci štátu a s inými štátmi; posilniť boj proti financovaniu a príprave teroristických činov.
      Migrácia a azyl
      Vykonávať nové právne predpisy v oblasti azylovej politiky vrátane zriadenia dočasného prijímacieho centra.
      3.2.   STREDNODOBÉ PRIORITY
      Politické kritériá
      Demokracia a právny štát
      Ďalej posilňovať súdny systém
      Pokračovať vo vykonávaní reformy súdnictva a prijať opatrenia na redukciu prieťahov v konaní na všetkých súdoch; racionalizovať organizáciu súdov vrátane rozvoja systémov modernej informačnej technológie a zabezpečiť primeranú úroveň administratívnych pracovníkov; zabezpečiť riadny a účinný výkon súdnych rozhodnutí; zabezpečiť prístup k spravodlivosti a právnej pomoci a zabezpečiť zodpovedajúce rozpočtové zdroje; rozšíriť školenia o práve EÚ.
      Ďalej zintenzívňovať boj proti korupcii a organizovanému zločinu
      Podporovať ďalší rozvoj boja proti korupcii a vykonávať príslušné právne predpisy. Najmä zriadiť špeciálne jednotky pre boj s korupciou s riadnym zázemím a zabezpečiť im riadny výcvik a zdroje. Zabezpečiť, aby boli splnené medzinárodne platné normy zavedením príslušných právnych predpisov a administratívnych opatrení. Uľahčiť umiestnenie styčných dôstojníkov vyslaných členskými štátmi EÚ do príslušných štátnych orgánov, ktoré sa podieľajú na boji proti organizovanému zločinu. Predkladať EÚ každých šesť mesiacov správy o konkrétnych výsledkoch dosiahnutých v rámci súdnej činnosti vo vzťahu k aktivitám súvisiacim s organizovaným zločinom na základe Dohovoru Organizácie spojených národov o cezhraničnom organizovanom zločine, ktorý je známy ako Palermský dohovor.
      Ďalej zlepšovať fungovanie verejnej správy
      Pokračovať v procese budovania inštitúcií, ktoré priamo súvisia s acquis EÚ a zaviesť reformy na účel zlepšenia všeobecnej výkonnosti verejnej správy. Dokončiť proces denacionalizácie.
      Ľudské práva a ochrana menšín
      Zabezpečiť trvalé rešpektovanie menšinových práv
      Pokračovať v zlepšovaní situácie Rómov prostredníctvom intenzívnejšieho vykonávania príslušnej stratégie vrátane poskytnutia potrebnej finančnej podpory na celoštátnej a miestnej úrovni, prijatia antidiskriminačných opatrení na účel podpory pracovných príležitostí, rozšíriť možnosti prístupu k vzdelaniu a zlepšiť podmienky bývania.

         Dokončiť proces návratu utečencov prostredníctvom riadneho a včasného vykonávania príslušných právnych predpisov. Zabezpečiť opätovnú ekonomickú a sociálnu integráciu navrátilcov prostredníctvom programov zameraných na rozvoj regiónov v dotknutých oblastiach.
      Regionálna spolupráca
      Ďalej rozširovať regionálnu spoluprácu
      S ohľadom na Aténsky proces o regionálnom trhu s energiou v juhovýchodnej Európe, pripraviť zavedenie integrovaného regionálneho trhu s energiou v roku 2005.
      Ekonomické kritériá
      Ďalej zlepšovať podmienky pre súkromné podniky
      Dosiahnuť podstatný pokrok v procese privatizácie a pokračovať v snahách o zlepšenie podmienok pre vytvorenie a rozvoj súkromných podnikov. Dosiahnuť podstatný pokrok v oblasti reštrukturalizácie veľkých podnikov.

         Dokončiť pozemkovú reformu, so zvláštnym dôrazom na registráciu a privatizáciu poľnohospodárskej pôdy.
      Pokračovať v reformovaní trhu práce
      Pokračovať v úsilí o zlepšenie citlivosti trhu práce a zvýšiť úroveň aktívnej účasti pracovných síl.

         Pokračovať vo vykonávaní udržateľného strednodobého fiškálneho rámca prostredníctvom neustáleho znižovania podielu celkových verejných výdavkov na hrubom domácom produkte. Stanoviť priority v oblasti verejných výdavkov na zabezpečenie voľných zdrojov pre výdavky súvisiace s acquis EÚ vrátane reformy systému zdravotnej starostlivosti a dôchodkového systému. Pokračovať v znižovaní dotácií veľkým stratovým podnikom. Na tomto základe ďalej znižovať všeobecný vládny deficit a zadĺženie verejného sektoru.
      Schopnosť prevziať záväzky vyplývajúce z členstva
      Vnútorný trh a obchod
      Voľný pohyb tovaru
      Dosiahnuť podstatný pokrok v transpozícii smerníc o starom a novom prístupe a v prijatí noriem EÚ.
      Pokračovať v zosúlaďovaní chorvátskych právnych predpisov v potravinárskej oblasti a posilniť štruktúry potrebné pre ich vykonávanie.
      Zaviesť systém verejného obstarávania disponujúci všetkými potrebnými administratívnymi štruktúrami a urobiť významný pokrok v procese úplného zosúladenia s acquis EÚ.
      Voľný pohyb osôb
      Pokračovať v zosúlaďovaní s acquis EÚ v oblasti vzájomného uznávania odbornej kvalifikácie a diplomov vrátane ustanovení o vzdelávaní a príprave, ďalej rozvíjať požadované administratívne štruktúry.
      Zrušiť akékoľvek diskriminačné opatrenia voči migrujúcim pracovníkom z EÚ a občanom EÚ; posilniť administratívne štruktúry pre koordináciu systémov sociálneho zabezpečenia.
      Voľný pohyb služieb
      Zrušiť existujúce bariéry usadenia sa a poskytovania cezhraničných služieb fyzickými alebo právnickými osobami z EÚ.
      Pokračovať v zosúlaďovaní právnych predpisov o ochrane údajov; posilniť a zabezpečiť nezávislosť dozorného orgánu.
      Voľný pohyb kapitálu
      Pracovať na odstránení zostávajúcich obmedzení pohybu kapitálu; pokračovať v zosúlaďovaní právnych predpisov o platobných systémoch a zabezpečiť účinné vykonávanie.
      Posilniť administratívne kapacity finančnej spravodajskej jednotky a zlepšiť jej spoluprácu s inými inštitúciami, ktoré sa podieľajú na boji proti praniu špinavých peňazí.
      Právo obchodných spoločností
      Dokončiť zosúlaďovanie právnych predpisov v oblasti práva duševného a priemyselného vlastníctva a posilniť boj proti pirátstvu a falšovaniu.
      Hospodárska súťaž
      Posilniť právomoci orgánu v protimonopolnej oblasti a oblasti štátnej pomoci a dosiahnuť spoľahlivú mieru vykonateľnosti práva. Podstatne zvýšiť transparentnosť v oblasti štátnej pomoci. Organizovať školenia v oblasti práva hospodárskej súťaže na všetkých úrovniach správy a súdnictva.
      Dane
      Pokračovať v zosúlaďovaní právnych predpisov s acquis EÚ v oblasti daní, pokiaľ ide o daň z pridanej hodnoty a spotrebné dane s osobitným dôrazom na zahrnutie voľných zón do územnej pôsobnosti zákona o dani z pridanej hodnoty, a zrušiť existujúcu nulovú daň z pridanej hodnoty a daň z obratu.
      Dodržiavať princípy Kódexu správania v oblasti zdaňovania podnikania a zabezpečiť, aby nové daňové opatrenia boli v súlade s týmito princípmi.
      Pokračovať v posilňovaní správy daní – vrátane posilňovania sektoru informačných technológií – a zabezpečiť jej riadne fungovanie na účel dosiahnutia noriem EÚ a vzájomnej prepojiteľnosti systémov informačných technológií. Prijať a vykonávať etický kódex.
      Colná únia
      Posilniť a skonsolidovať administratívne a operačné kapacity colnej služby. Rozšíriť školenie všetkých pracovníkov a zvýšiť mieru využívania informačných technológií, ktorých koncepcia a spôsob používania by mal byť kompatibilný so systémami EÚ na účel zabezpečenia vzájomnej prepojiteľnosti.
      Prijať a vykonávať etický kódex pre colnú službu. Posilniť výkon auditu a používanie posudzovania rizika a selektivity.
      Pokračovať v zosúlaďovaní právnych predpisov v oblastiach voľných zón, tranzitu, poplatkov, maximálnych sadzieb a zovšeobecneného systému preferencií.
      Sektorové politiky
      Poľnohospodárstvo
      Posilniť administratívne štruktúry potrebné na vykonávanie politík trhu a rozvoja vidieka; zriadiť register viníc v súlade s normami EÚ. Pokračovať v prípravách vytvorenia plne funkčného administratívneho a kontrolného systému a platobnej agentúry v súlade s požiadavkami EÚ.
      Pokračovať a podstatne zlepšiť úroveň zosúlaďovania právnych predpisov s acquis EÚ vo veterinárnej a fytosanitárnej oblasti vrátane systému identifikácie zvierat, nakladania so živočíšnym odpadom, modernizácie prevádzok na spracovanie mäsa a mlieka, programov kontroly chorôb zvierat a ochrany rastlín; podstatne zlepšiť štruktúry inšpekcie.
      Rybolov
      Pokračovať v budovaní primeraných administratívnych štruktúr a zabezpečení vybavenia na účel účinného vykonávania politiky rybolovu vrátane riadenia zdrojov, inšpekcie a kontroly aktivít rybolovu, trhovej politiky, štrukturálnych programov, registra rybárskych lodí a plánu riadenia kapacít flotily v súlade s dostupnými zdrojmi rýb.
      Doprava
      Pokračovať v zosúlaďovaní právnych predpisov s acquis EÚ a vybudovať primerané administratívne kapacity v oblastiach cestnej dopravy (sociálne, technické a fiškálne ustanovenia), železničnej dopravy (najmä zabezpečenie interoperability a nezávislého prideľovania kapacít) a námornej dopravy (najmä v oblasti námornej bezpečnosti). Dosiahnuť úplne zosúladenie s acquis EÚ v oblasti leteckej dopravy v rámci Dohody o účasti Chorvátska na Európskom spoločnom leteckom trhu.
      Hospodárska a menová únia
      Pokračovať v zosúlaďovaní právnych predpisov upravujúcich postavenie centrálnej banky. Zlepšiť menovú politiku na účel rozšírenia používania a výkonnosti trhovo orientovaných menových nástrojov.
      Sociálna politika a zamestnanosť
      Pokračovať v zosúlaďovaní právnych predpisov s právnymi predpismi EÚ v oblastiach ochrany zdravia a bezpečnosti pri práci, pracovného práva, rovnakého zaobchádzania s mužmi a ženami a antidiskriminačných opatrení; posilniť príslušné administratívne štruktúry a štruktúry potrebné na koordináciu sociálneho zabezpečenia.
      Vypracovať a vykonávať komplexnú stratégiu zamestnanosti zahrňujúcu všetkých dôležitých účastníkov s výhľadom na neskoršiu účasť na európskej stratégii zamestnanosti, ktorej bude zodpovedať vybudovanie potrebných kapacít pre analýzy, vykonávanie a posúdenie.
      Ďalej rozvíjať kapacitu sociálnych partnerov, najmä v dvojstrannom sociálnom dialógu na účel rozvoja a vykonávania acquis EÚ.
      Pokračovať v zosúlaďovaní právnych predpisov v oblasti verejného zdravia a zvýšiť investície do systému zdravotnej starostlivosti.
      Energetika
      Pokračovať v zosúlaďovaní právnych predpisov s acquis EÚ v oblasti vnútorného trhu s energiou (elektrická energia a plyn), zvýšiť energetickú účinnosť, podporovať využitie obnoviteľných zdrojov energie, budovať zásoby ropy na účel zabezpečenia dostatočných rezervných zdrojov, zabezpečiť jadrovú bezpečnosť a ochranu proti radiácii; posilniť administratívne kapacity vo všetkých týchto oblastiach.
      Malé a stredné podniky
      Pokračovať vo vykonávaní Európskej charty pre malé podniky. Viac zjednodušiť proces registrácie spoločností.
      Veda a výskum
      Posilniť výskum a kapacity vývoja technológií na účel zabezpečenia úspešnej účasti na rámcových programoch spoločenstva.
      Vzdelávanie a odborná príprava
      Podporiť úsilie o vybudovanie moderného systému odborného vzdelávania a prípravy.
      Telekomunikačné a informačné technológie
      Prijať potrebnú primárnu a sekundárnu legislatívu na doplnenie celkovej právnej úpravy a zaviesť hospodársku súťaž vo všetkých oblastiach. Prijať koherentnú stratégiu na podporu ekonomiky založenej na vedomostiach.
      Regionálna politika a koordinácia štrukturálnych nástrojov
      Zabezpečiť jasné rozdelenie zodpovednosti a účinnú koordináciu medzi ministerstvami na účel vybudovania komplexnej a koherentnej stratégie v oblasti regionálneho rozvoja. Vytvoriť partnerské štruktúry zabezpečujúce úzku spoluprácu medzi zainteresovanými skupinami na celoštátnej a regionálnej úrovni.
      Zabezpečiť, aby určené riadiace a platobné orgány postupne budovali svoje kapacity; vytvoriť a vykonať regionálne plány rozvoja; zlepšiť postupy finančného riadenia a kontroly; vytvoriť vhodný monitorovací a hodnotiaci systém.
      Životné prostredie
      Zabezpečiť zapracovanie požiadaviek ochrany životného prostredia do definícií a vykonávania ostatných sektorových politík s ohľadom na podporu udržateľného rozvoja; vykonávať horizontálne právne predpisy.
      Pokračovať v preberaní acquis EÚ, s osobitným dôrazom na riadenie odpadového hospodárstva, kvalitu vody, kvalitu ovzdušia, ochranu prírody a integrovanú prevenciu a kontrolu znečisťovania. Vytvoriť environmentálnu investičnú stratégiu na základe odhadu nákladov spojených so zosúlaďovaním právnych predpisov. Zvýšiť investície do environmentálnej infraštruktúry a osobitným dôrazom na zber odpadových vôd a ich úpravu, zásoby pitnej vody a riadenie odpadového hospodárstva.
      Ochrana spotrebiteľa a zdravia
      Pokračovať v zosúlaďovaní právnych predpisov s acquis EÚ v oblasti opatrení týkajúcich sa bezpečnosti a posilniť administratívne kapacity potrebné na účinnú kontrolu trhu.
      Finančná kontrola
      Vytvoriť koherentný legislatívny rámec a efektívny mechanizmus na monitorovanie, kontrolu a audit verejných príjmov a výdavkov.
      Vyvinúť účinný mechanizmus na podávanie správ Komisii o nezrovnalostiach, ktoré majú vplyv na finančné záujmy spoločenstva a vypracovanie potrebných koordinačných metód.
      Spolupráca v oblasti spravodlivosti a vnútorných vecí
      Správa hraníc
      Posilniť ochranu hraníc, vytvoriť národné databázy a registre a zabezpečiť spoluprácu medzi príslušnými službami.
      Organizovaný zločin a korupcia
      Zlepšiť vybavenie a infraštruktúru polície vrátane vytvorenia počítačového vyšetrovacieho systému; posilniť spoluprácu medzi políciou a inými orgánmi činnými v trestnom konaní; posilniť boj proti obchodu s drogami, organizovanému zločinu, hospodárskej kriminalite (vrátane prania špinavých peňazí a falšovania peňazí), podvodom a korupcii; zlepšiť zosúlaďovanie súvisiacich vnútroštátnych právnych predpisov s acquis EÚ v týchto oblastiach.
      4.   PROGRAM
      Pomoc spoločenstva krajinám západného Balkánu v rámci procesu stabilizácie a pridruženia bude poskytnutá pomocou zodpovedajúcich finančných nástrojov, najmä nariadením Rady (ES) č. 2666/2000 z 5. decembra 2000 o pomoci pre Albánsko, Bosnu a Hercegovinu, Chorvátsko, Federálnu republiku Juhoslávia a Bývalú juhoslovanskú republiku Macedónsko (1); čo znamená, že toto rozhodnutie nebude mať žiadne finančné dôsledky. Chorvátsko bude mať navyše prístup k financovaniu z viacnárodných a horizontálnych programov. Komisia spolupracuje s Európskou investičnou bankou a medzinárodnými finančnými inštitúciami, hlavne s Európskou bankou pre obnovu a rozvoj a Svetovou bankou s úmyslom napomáhať spolufinancovaniu projektov súvisiacich s procesom stabilizácie a pridruženia.
      5.   PODMIENENOSŤ
      Pomoc spoločenstva krajinám západného Balkánu v rámci procesu stabilizácie a pridruženia je podmienená ďalším pokrokom v plnení kodanských politických kritérií. Nerešpektovanie týchto všeobecných podmienok by mohlo viesť Radu k prijatiu zodpovedajúcich opatrení na základe článku 5 nariadenia (ES) č. 2666/2000.
      Pomoc spoločenstva taktiež podlieha podmienkam vymedzených Radou v jej záveroch z 29. apríla 1997, najmä vo vzťahu k záväzku prijímateľov uskutočňovať demokratické, hospodárske a inštitucionálne reformy so zohľadnením priorít stanovených v tomto európskom partnerstve.
      6.   MONITOROVANIE
      Sledovanie európskeho partnerstva je zabezpečené pomocou mechanizmov zriadených v rámci procesu stabilizácie a pridruženia, hlavne pomocou výročných správ o procese stabilizácie a pridruženia.

         (1)  Ú. v. ES L 306, 7.12.2000, s. 1. Nariadenie zmenené a doplnené nariadením č. 2415/2001 (Ú. v. ES L 327, 12.12.2001, s. 3).


title: 2004/652/ES, Euratom: Rozhodnutie Rady z 13. septembra 2004 o vymenovaní nového člena Komisie Európskych spoločenstiev

text:
               23.9.2004

               SK

               Úradný vestník Európskej únie

               L 298/24

      ROZHODNUTIE RADY

   z 13. septembra 2004
   o vymenovaní nového člena Komisie Európskych spoločenstiev
   (2004/652/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na druhý odsek jej článku 215,
   so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 128,
   keďže:

         ROZHODLA TAKTO:
   Článok 1
   Pán Louis MICHEL sa týmto menuje za člena Komisie na obdobie od 13. septembra 2004 do 31. októbra 2004.
   Článok 2
   Toto rozhodnutie nadobúda účinnosť 13. septembra 2004.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 13. septembra 2004

            Za Radu

            predseda

         B. R. BOT


title: 2012/28/SZBP: Rozhodnutie Politického a bezpečnostného výboru EUPOL COPPS/1/2011 z  20. decembra 2011 , ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS)

text:
               13.1.2012

               SK

               Úradný vestník Európskej únie

               L 9/15

         ROZHODNUTIE POLITICKÉHO A BEZPEČNOSTNÉHO VÝBORU EUPOL COPPS/1/2011
   z 20. decembra 2011,
   ktorým sa predlžuje mandát vedúceho policajnej misie Európskej únie na palestínskych územiach (EUPOL COPPS)
   (2012/28/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38, tretí odsek,
   so zreteľom na rozhodnutie Rady 2010/784/SZBP zo 17. decembra 2010 o policajnej misii Európskej únie na palestínskych územiach (EUPOL COPPS) (1), a najmä na jeho článok 10 ods. 1,
   keďže:

               (1)

               Podľa rozhodnutia 2010/784/SZBP je Politický a bezpečnostný výbor (PBV) v súlade s článkom 38 tretím odsekom zmluvy poverený prijímať príslušné rozhodnutia na účely vykonávania politickej kontroly a strategického usmerňovania misie EUPOL COPPS, a najmä rozhodnutie o vymenovaní vedúceho misie.

               (2)

               Politický a bezpečnostný výbor 15. decembra 2009 na návrh vysokej predstaviteľky Únie pre zahraničné veci a bezpečnostnú politiku (VP) vymenoval rozhodnutím EUPOL COPPS/2/2009 (2) za vedúceho misie EUPOL COPPS pána Henrika MALMQUISTA.

               (3)

               VP navrhla, aby sa mandát pána Henrika MALMQUISTA ako vedúceho misie EUPOL COPPS predĺžil na obdobie od 1. januára 2012 do 30. júna 2012,

         PRIJAL TOTO ROZHODNUTIE:
   Článok 1
   Mandát pána Henrika MALMQUISTA ako vedúceho policajnej misie Európskej únie na palestínskych územiach (EUPOL COPPS) sa týmto predlžuje na obdobie od 1. januára 2012 do 30. júna 2012.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa do 30. júna 2012.

      V Bruseli 20. decembra 2011

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 335, 18.12.2010, s. 60.

      (2)  Ú. v. EÚ L 330, 16.12.2009, s. 78.


title: Rozhodnutie Európskeho parlamentu a Rady č. 1297/2008/ES zo 16. decembra 2008 o Programe modernizácie európskej podnikovej a obchodnej štatistiky (MEETS) (Text s významom pre EHP)

text:
               19.12.2008

               SK

               Úradný vestník Európskej únie

               L 340/76

      ROZHODNUTIE EURÓPSKEHO PARLAMENTU A RADY č. 1297/2008/ES
   zo 16. decembra 2008
   o Programe modernizácie európskej podnikovej a obchodnej štatistiky (MEETS)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 285,
   so zreteľom na návrh Komisie,
   konajúc v súlade s postupom ustanoveným v článku 251 zmluvy (1),
   keďže:

               (1)

               Komisia sa vo svojich oznámeniach o lepšej právnej úprave pre rast a zamestnanosť v Európskej únii zo 16. marca 2005 a o akčnom programe na znižovanie administratívnej záťaže v Európskej únii z 24. januára 2007 zaviazala zabezpečiť lepšiu politiku regulácie a znížiť zbytočnú byrokraciu a nadmernú reguláciu.

               (2)

               Komisia uverejnila 14. novembra 2006 oznámenie o znížení administratívneho zaťaženia, zjednodušení a stanovení priorít v oblasti štatistiky Spoločenstva, v ktorom sa stanovuje strategický postup ďalšieho znižovania štatistického zaťaženia podnikov.

               (3)

               Počas posledných 15 rokov sa objavil veľký počet štatistických nariadení, ktoré sa zameriavajú na opis činností podnikov a stanovujú povinnosť podnikov poskytovať údaje v záujme naplnenia potrieb Spoločenstva v oblasti štatistických informácií. Je potrebná dôkladná revízia, aby sa okrem iného zabezpečilo, že rozsah pôsobnosti, pojmy a definície v uvedených štatistických predpisoch sú vo vzájomnom súlade. Pokiaľ je to možné, zjednodušovanie a stanovovanie priorít by malo byť charakteristickým znakom všetkých týchto predpisov.

               (4)

               Podnikovú a obchodnú štatistiku čakajú v budúcich rokoch významné úlohy. Na podporu politických iniciatív Spoločenstva musia byť schopné v meniacom sa hospodárstve Spoločenstva zachytiť také javy ako globalizácia, nové trendy v podnikaní, informačná spoločnosť, obchod so službami, inovácie, meniaca sa štruktúra obchodu a konkurencieschopnosť v súvislosti s obnovenou lisabonskou stratégiou.

               (5)

               Kľúčovým prvkom, z ktorého vyplývajú požiadavky na podnikovú a obchodnú štatistiku, je obnovená lisabonská stratégia s cieľmi posilniť konkurencieschopnosť európskeho hospodárstva a dosiahnuť vysoký a udržateľný rast.

               (6)

               Prehlbujúca sa európska integrácia v mnohých hospodárskych oblastiach vrátane európskej menovej únie a európskeho colného systému vytvára nové štatistické požiadavky súvisiace s úlohou eura v medzinárodných transakciách a vyžaduje prispôsobenie štatistického systému. Podniková a obchodná štatistika by mali tieto potreby vhodným spôsobom napĺňať a včas poskytovať vysoko kvalitné štatistické informácie o štrukturálnych zmenách v európskom hospodárstve a jeho podnikateľskom sektore.

               (7)

               Podniková a obchodná štatistika zahŕňa niekoľko oblastí, v ktorých by sa mali vykonať zlepšenia, ako napríklad štrukturálna podniková štatistika, krátkodobá štatistika, štatistika Prodcom, štatistika o informačných a komunikačných technológiách (IKT) a štatistika obchodu s tovarom medzi členskými štátmi (Intrastat).

               (8)

               Orgány zodpovedné za podnikovú a obchodnú štatistiku by mali reorganizovať metódy jej tvorby tak, aby sa mohlo znížiť zaťaženie podnikov a aby boli účinne využité všetky dostupné zdroje a nové technológie.

               (9)

               Potreba nových druhov ukazovateľov môže byť dôsledkom snahy zmodernizovať systém tvorby štatistiky. Nové druhy ukazovateľov poskytujúce potrebné informácie by sa mohli stanoviť na základe prepojenia už existujúcich druhov podnikovej štatistiky bez toho, aby bolo potrebné zvýšiť administratívne zaťaženie podnikov. Nové zdroje a elektronický prístup pravdepodobne uľahčia zber údajov a zároveň zabezpečia väčšie množstvo informácií. Je potrebné efektívnejšie využiť potenciál podnikovej štatistiky a zvýšiť kvalitu štatistických informácií.

               (10)

               Národné štatistické inštitúty by mali byť priamo zapojené do modernizácie systému tvorby štatistiky, aby sa tak zabránilo duplicite nákladov a zbytočnej byrokracii.

               (11)

               Zjednodušenie systému Intrastat je súčasťou úsilia o znižovanie štatistických požiadaviek a minimalizovanie zaťaženia podnikov. Nedávne rozhodnutie znížiť mieru pokrytia prispeje k splneniu tohto cieľa v krátkodobom výhľade. V dlhodobejšom výhľade by sa mali preskúmať ďalšie možnosti zjednodušenia vrátane jednosmerného systému vykazovania. Prípadná realizácia týchto možností zjednodušenia z dlhodobého hľadiska závisí od štúdií uskutočniteľnosti a ďalších činností vykonávaných v súlade s týmto rozhodnutím. Je však potrebné zohľadniť aspekty týkajúce sa kvality štatistiky a značné náklady spojené s takýmto prechodom.

               (12)

               V súlade so zásadou správneho finančného hospodárenia sa uskutočnilo hodnotenie ex-ante s cieľom zamerať program ustanovený týmto rozhodnutím na potrebu efektívnosti pri dosahovaní cieľov a zohľadniť rozpočtové obmedzenia už vo fáze návrhu programu.

               (13)

               Týmto rozhodnutím sa stanovuje finančné krytie na celé obdobie trvania programu, ktoré predstavuje základný odkaz v zmysle bodu 37 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (2) pre rozpočtový orgán v priebehu ročného rozpočtového postupu.

               (14)

               Keďže cieľ tohto rozhodnutia, a to vytvoriť program modernizácie európskej podnikovej a obchodnej štatistiky, nie je možné uspokojivo dosiahnuť na úrovni samotných členských štátov pretože dôsledkom nekoordinovanej modernizácie by bola duplicita práce, opakovanie chýb a vyššie náklady, a z dôvodov rozsahu tejto štatistiky ho preto možno lepšie dosiahnuť na úrovni Spoločenstva, Spoločenstvo môže prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto rozhodnutie rámec nevyhnutný na dosiahnutie tohto cieľa.

               (15)

               Uskutočnili sa konzultácie s Výborom pre štatistický program zriadeným rozhodnutím Rady 89/382/EHS, Euratom (3), v súlade s článkom 3 uvedeného rozhodnutia.

               (16)

               Nariadením Rady (ES) č. 322/97 zo 17. februára 1997 o štatistike Spoločenstva (4) sa stanovuje referenčný rámec pre ustanovenia tohto rozhodnutia.

               (17)

               Opatrenia potrebné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (5),

         ROZHODLI TAKTO:
   Článok 1
   Ustanovenie programu
   1.   Toto rozhodnutie ustanovuje program modernizácie európskej podnikovej a obchodnej štatistiky (ďalej len „program MEETS“).
   2.   Program MEETS sa začína 1. januára 2009 a končí 31. decembra 2013.
   Článok 2
   Rozsah pôsobnosti a všeobecné ciele
   1.   Opatrenia programu MEETS sa týkajú tvorby a zverejňovania podnikovej a obchodnej štatistiky v Spoločenstve.
   2.   Všeobecné ciele programu MEETS zahŕňajú:

               a)

               preskúmanie priorít a stanovenie cieľových súborov ukazovateľov pre nové oblasti (cieľ 1),

               b)

               racionalizáciu rámca podnikovej štatistiky (cieľ 2),

               c)

               podporu zavedenia efektívnejšieho spôsobu tvorby podnikovej a obchodnej štatistiky (cieľ 3), a

               d)

               modernizáciu systému zberu údajov o obchode s tovarom medzi členskými štátmi (ďalej len „Intrastat“) (cieľ 4).

         Článok 3
   Činnosti
   Na dosiahnutie cieľov uvedených v článku 2 ods. 2 sa vykoná tento súbor činností:

               a)

               Preskúmanie priorít a stanovenie cieľových súborov ukazovateľov pre nové oblasti (cieľ 1):
               Činnosť 1.1: určenie menej dôležitých oblastí;
               Činnosť 1.2: rozvoj nových oblastí;

               b)

               Dosiahnutie racionálneho rámca pre podnikovú štatistiku (cieľ 2):
               Činnosť 2.1: integrácia pojmov a metód v právnom rámci;
               Činnosť 2.2: vyvíjanie štatistiky o skupinách podnikov;
               Činnosť 2.3: organizovanie zisťovaní Spoločenstva s cieľom minimalizovať zaťaženia podnikov;

               c)

               Podpora zavedenia efektívnejšieho spôsobu tvorby podnikovej a obchodnej štatistiky (cieľ 3):
               Činnosť 3.1: lepšie využívanie údajov, ktoré už existujú v štatistickom systéme, vrátane možnosti realizácie odhadov;
               Činnosť 3.2: lepšie využívanie údajov, ktoré už existujú v hospodárstve;
               Činnosť 3.3: vyvinutie nástrojov na efektívnejšie získavanie, zasielanie a spracovanie údajov;

               d)

               Modernizovanie Intrastatu (cieľ 4):
               Činnosť 4.1: harmonizácia metód na zlepšenie kvality v rámci zjednodušeného Intrastatu;
               Činnosť 4.2: lepšie využívanie administratívnych údajov;
               Činnosť 4.3: zlepšenie a uľahčenie výmeny údajov v Intrastate.

         Činnosti uvedené v tomto článku sú opísané v prílohe a podrobnejšie rozpracované v ročných pracovných programoch uvedených v článku 4.
   Článok 4
   Ročné pracovné programy
   Ročné pracovné programy s prioritami pre činnosti v rámci jednotlivých cieľov uvedených v článku 2 ods. 2 a prideľovanie rozpočtových prostriedkov podľa tohto rozhodnutia sa prijímajú v súlade s postupom uvedeným v článku 5 ods. 2.
   Článok 5
   Výbor
   1.   Komisii pomáha Výbor pre štatistický program.
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na jeho článok 8.
   Lehota ustanovená v článku 4 ods. 3 rozhodnutia 1999/468/ES je tri mesiace.
   Článok 6
   Hodnotenie
   1.   Komisia v spolupráci s členskými štátmi pravidelne hodnotí činnosti uskutočnené v rámci programu MEETS s cieľom zhodnotiť, či boli ciele uvedené v článku 2 ods. 2 dosiahnuté, a poskytnúť usmernenia na zlepšenie účinnosti budúcich opatrení.
   2.   Do 31. decembra 2010 a potom každoročne až do roku 2013 Komisia predloží Európskemu parlamentu a Rade priebežnú správu o vykonávaní programu MEETS.
   Do 31 júla 2014 Komisia predloží Európskemu parlamentu a Rade priebežnú správu o vykonávaní programu MEETS. V tejto správe sa posúdi s ohľadom na výdavky Spoločenstva prínos opatrení pre Spoločenstvo, členské štáty a poskytovateľov a používateľov štatistických informácií s cieľom určiť oblasti, ktoré je možné zlepšiť.
   Článok 7
   Financovanie
   1.   Finančné krytie pre vykonávanie programu MEETS v období rokov 2009 – 2013 sa stanovuje na 4 250 000 EUR.
   2.   Ročné pridelené finančné prostriedky schvaľuje rozpočtový orgán v medziach finančného rámca.
   Článok 8
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Štrasburgu, 16. decembra 2008

            Za Európsky parlament

            predseda

         H.-G. PÖTTERING

            Za Radu

            predsedníčka

         B. LE MAIRE

      (1)  Stanovisko Európskeho parlamentu z 9. júla 2008 (zatiaľ neuverejnené v úradnom vestníku) a rozhodnutie Rady z 18. novembra 2008.

      (2)  Ú. v. EÚ C 139, 14.6.2006, s. 1.

      (3)  Ú. v. ES L 181, 28.6.1989, s. 47.

      (4)  Ú. v. ES L 52, 22.2.1997, s. 1.

      (5)  Ú. v. ES L 184, 17.7.1999, s. 23.

      PRÍLOHA
      ČLENENIE ČINNOSTÍ UVEDENÝCH V ČLÁNKU 3

                  Cieľ 1

                  :

                  Preskúmanie priorít a stanovenie cieľových súborov ukazovateľov pre nové oblasti
                  Činnosť 1.1: Určenie menej dôležitých oblastí

                              —

                              V meniacom sa svete sa pravidelne prehodnocujú štatistické potreby, keďže nielen vznikajú nové štatistické požiadavky, ale iné požiadavky strácajú dôležitosť a dokonca sa stávajú neaktuálnymi. Preto sa budú v úzkej spolupráci s členskými štátmi pravidelne skúmať priority, aby sa určili oblasti a charakteristiky, ktoré stratili dôležitosť a preto môžu byť vypustené z právnych požiadaviek. Takéto prieskumy sa zamerajú na zjednodušenie štatistických požiadaviek a zníženie administratívneho zaťaženia. Komisia môže v tejto súvislosti zabezpečiť vypracovanie externých štúdií.

                        Činnosť 1.2: Rozvoj nových oblastí

                              —

                              V meniacom sa hospodárskom prostredí je dôležité definovať prioritné oblasti štatistiky, ako napr. obchod so službami, globalizácia a podnikanie, a na úrovni Spoločenstva dohodnúť cieľový súbor ukazovateľov pre jednotlivé prioritné oblasti. Takéto ukazovatele sa musia čo najviac zosúladiť s medzinárodnou štatistikou.

                              —

                              Štatistika sa musí zostavovať efektívnym spôsobom a musí byť porovnateľná. Európska štatistika bude preto modernizovaná v prísnom súlade so zásadou koherencie a porovnateľnosti údajov za dotknuté obdobia. Preto je potrebné v rámci európskeho štatistického systému pracovať na dosiahnutí harmonizovaných definícií nových charakteristík a ukazovateľov.

                              —

                              Po dohodnutí cieľových súborov ukazovateľov a ich harmonizovaných definícií bude potrebná ďalšia práca s cieľom vypracovať a otestovať metódy tvorby štatistiky v prioritných oblastiach.

                              —

                              S cieľom prispieť k rozvoju nových oblastí a cieľových súborov ukazovateľov bude Komisia iniciovať štúdie, organizovať semináre a poskytovať finančnú podporu na vypracovanie metód a spôsobov zberu novej štatistiky.

                  Cieľ 2

                  :

                  Dosiahnutie racionálneho rámca pre podnikovú štatistiku
                  Činnosť 2.1: Integrácia pojmov a metód v právnom rámci

                              —

                              Európska štatistika sa zostavuje podľa právnych predpisov Spoločenstva, ktoré sa vyvíjali niekoľko rokov. Dôkladnou revíziou konzistentnosti právnych aktov sa musí zabezpečiť, že všetky relevantné časti sú navzájom konzistentné. Komisia preto môže zabezpečiť vypracovania externých štúdií zameraných na preskúmanie platných právnych aktov s cieľom zabezpečiť harmonizovaný právny rámec pre rôzne oblasti podnikovej a obchodnej štatistiky.

                              —

                              V štatistike sa objavujú prierezové otázky. Napríklad, údaje o zamestnanosti poskytujú viaceré oblasti štatistiky a môžu opisovať rovnaký jav z rôznych uhlov. Komisia preto zabezpečí vypracovanie externých štúdií zameraných na harmonizáciu metodík v príslušných oblastiach štatistiky. V tejto súvislosti sa poskytne finančná podpora pre projekty členských štátov.

                              —

                              Je dôležité zabezpečiť konzistentnosť medzi oblasťami podnikovej a obchodnej štatistiky. Táto konzistentnosť by sa mohla týkať vzťahu medzi štatistikou obchodu s tovarom a štatistikou platobnej bilancie, ale aj konzistentnosti medzi štrukturálnou podnikovou štatistikou a obchodnou štatistikou. Komisia zabezpečí vypracovanie externých štúdií a pre projekty členských štátov v tejto súvislosti sa poskytne finančná podpora.

                        Činnosť 2.2: Vyvíjanie štatistiky o skupinách podnikov

                              —

                              Komisia už zaviedla iniciatívu na zriadenie registra nadnárodných skupín podnikov spravovaného Spoločenstvom. Tento register je rozhodujúcim základom pre tvorbu harmonizovanej štatistiky o globalizácii hospodárstva. Komisia zabezpečí vypracovanie externých štúdií v tejto súvislosti.

                              —

                              Takýto register nestačí len vytvoriť, bude poskytnutá aj podpora opatreniam v členských štátoch na vypracovanie efektívnejších metód zberu údajov o skupinách podnikov a na objasnenie ich významu pre medzinárodný obchod.

                              —

                              Pokiaľ ide o využívanie registra nadnárodných skupín podnikov spravovaného Spoločenstvom, európska štatistika bude musieť získať novú perspektívu, takže bude dôležité zaviesť osobitné zisťovania Spoločenstva o skupinách podnikov. Komisia zabezpečí vypracovanie externých štúdií a pre projekty členských štátov v tejto súvislosti sa poskytne finančná podpora.

                        Činnosť 2.3: Organizovanie zisťovaní Spoločenstva s cieľom minimalizovať zaťaženia podnikov

                              —

                              V záujme splnenia nových a vznikajúcich požiadaviek na štatistiku Spoločenstva sa môžu vykonávať osobitné zisťovania Spoločenstva na báze ad hoc. Takéto zisťovania si budú vyžadovať externé štúdie, zabezpečené Komisiou a finančnú podporu pre členské štáty.

                              —

                              Aby sa využili potenciálne úspory vyplývajúce z uplatňovania systému výberových zisťovaní Spoločenstva v pravidelnej štatistike, Komisia zabezpečí vypracovanie externých štúdií s cieľom určiť oblasti, v ktorých budú postačovať agregáty Spoločenstva, a vypracovať nové metódy zberu údajov v týchto oblastiach. Členským štátom bude poskytnutá aj finančná podpora na prispôsobenie ich systémov zberu údajov. Spoločenstvo však nemá štandardný typ systémov výberových zisťovaní, a preto jednotlivé metódy výberových zisťovaní musia byť prispôsobené konkrétnej situácii.

                  Cieľ 3

                  :

                  Podpora zavedenia efektívnejšieho spôsobu tvorby podnikovej a obchodnej štatistiky
                  Činnosť 3.1: Lepšie využívanie údajov, ktoré už existujú v štatistickom systéme vrátane možnosti realizácie odhadov

                              —

                              Hlavným cieľom tejto činnosti je vytvoriť plne integrované súbory údajov pre podnikovú a obchodnú štatistiku na mikroúrovni: koncepcia „skladu údajov“ pre štatistiku. Na dosiahnutie tohto cieľa dostanú členské štáty finančnú podporu, aby mohli prepojiť údaje alebo súbory mikroúdajov z rôznych oblastí podnikovej a obchodnej štatistiky, ako napr. živnostenské registre a obchodné registre, a prepojiť štrukturálnu podnikovú štatistiku so štatistikou výskumu a vývoja a štatistikou informačnej spoločnosti.

                              —

                              Budú sa realizovať metodické štúdie o nových pracovných postupoch na lepšie využitie prebiehajúceho zberu údajov, napr. s cieľom posúdiť vplyv informačno-komunikačných technológií (IKT) na výsledky podnikov na základe prepojenia údajov z rôznych zdrojov.

                              —

                              Cieľom efektívnejšieho zberu údajov je znížiť zaťaženie podnikov. Je potrebné zabezpečiť, aby štatistické úrady získané informácie využili čo najefektívnejšie. Preto bude poskytnutá finančná podpora na metodické štúdie týkajúce sa určenia optimálnej veľkosti výberových súborov a ich využívania v kombinácii s inými zdrojmi a súvisiacimi metódami odhadu. Takáto finančná podpora sa môže poskytnúť na štúdie o kvalite v prípadoch, v ktorých niektoré podniky (napr. malé a stredné podniky) sú vylúčené zo štatistických zisťovaní, a vypracovania vhodných harmonizovaných metód odhadu.

                        Činnosť 3.2: Lepšie využívanie údajov, ktoré už existujú v hospodárstve

                              —

                              Štatistické informácie sa niekedy zbierajú dvakrát. Raz na administratívne účely, ako napr. z daňových dôvodov, a znovu v zisťovaniach na štatistické účely. Tomuto duplicitnému zaťaženiu bude potrebné v najväčšej možnej miere zabrániť. V rámci programu MEETS sa preto finančne podporia projekty na využívanie administratívnych zdrojov údajov na štatistické účely vrátane účtovnej uzávierky spoločnosti tým, že sa pomôže členským štátom prejsť od štatistických zisťovaní na využívanie administratívnych zdrojov údajov bez straty kvality údajov.

                              —

                              V podnikoch má zmysel presadzovať integráciu účtovných systémov a štatistického vykazovania, aby sa údaje pre štatistiku mohli poskytovať zjednodušeným spôsobom. Komisia zabezpečí vypracovanie externých štúdií a pre projekty členských štátov v tejto súvislosti sa poskytne finančná podpora.

                        Činnosť 3.3: Vyvinutie nástrojov na efektívnejšie získavanie, zasielanie a spracovanie údajov

                              —

                              Nové IKT ponúkajú možnosti zjednodušeného vykazovania. To možno dosiahnuť použitím účtov spoločnosti a iných finančných správ vypracovaných podľa medzinárodných účtovných noriem a vhodných technických noriem pre takéto správy vrátane elektronického formátu XBRL (eXtensible Business Reporting Language). Budú prijaté opatrenia na finančnú podporu činností, ktoré podnikom uľahčia zasielanie údajov národným štatistickým úradom.

                              —

                              Podporí sa efektívnejšie využívanie IKT nástrojov, aby sa uľahčila výmena informácií medzi Komisiou a členskými štátmi. Okrem toho je potrebné ďalej vyvíjať nástroje na overovanie správnosti, zisťovanie a opravu chýb, analýzu a edičné spracovanie. Pre projekty členských štátov v tejto súvislosti sa poskytne finančná podpora.

                              —

                              Vzhľadom na neustále zjednodušovanie colných formalít pri vývoze a dovoze, sa finančne podporia činnosti, ktorých cieľom je uľahčenie výmeny, spracovania a zverejňovania kvalitnej a podrobnej obchodnej štatistiky.

                  Cieľ 4

                  :

                  Modernizácia Intrastatu
                  Činnosť 4.1: Harmonizácia metód na zlepšenie kvality v rámci zjednodušeného Intrastatu

                              —

                              Finančná podpora sa poskytne na činnosti v členských štátoch, ktorých cieľom je vyvinúť nástroje a metódy na zlepšenie kvality údajov a systému zberu údajov.

                              —

                              Finančná podpora sa poskytne na činnosti v členských štátoch, ktorých cieľom je znížiť asymetriu tým, že zabraňujú nesprávnemu zaraďovaniu a harmonizujú odhady a systémy zberu a spracovania, pravidlá zaobchádzania s dôvernými údajmi, prahové hodnoty a metódy očisťovania.

                        Činnosť 4.2: Lepšie využívanie administratívnych údajov

                              —

                              Bude sa podporovať opätovné využívanie administratívnych údajov, ktoré nahlásili podniky na iné účely (najmä údaje o dani z pridanej hodnoty a účtovné údaje). Finančná podpora sa poskytne na činnosti v tejto súvislosti, vrátane vývoja IKT nástrojov a postupov.

                        Činnosť 4.3: Zlepšenie a uľahčenie výmeny údajov v Intrastate

                              —

                              Mimoriadny význam má ďalší rozvoj nástrojov a metód na výmenu údajov v rámci centralizovaného systému. Je nutné vyvinúť nástroje na overovanie správnosti, zisťovanie a opravu chýb, analýzu a edičné spracovanie v oblasti obchodnej štatistiky vnútri Spoločenstva. Poskytne sa finančná podpora pre činnosti, ktoré sa zameriavajú na právne a technické aspekty výmeny údajov medzi členskými štátmi.


title: Rozhodnutie Rady z 1. marca 2002, ktorým sa vymenúvajú členovia Poradného výboru pre vzdelávanie a odbornú prípravu v oblasti architektúry a ich náhradníci (2002/C 72/01)

text:
Dôležité právne oznámenie

|

32002D0321(01)

Úradný vestník C 072 , 21/03/2002 S. 0001 - 0002

		Rozhodnutie Radyz 1. marca 2002,ktorým sa vymenúvajú členovia Poradného výboru pre vzdelávanie a odbornú prípravu v oblasti architektúry a ich náhradníci(2002/C 72/01)RADA EURÓPSKEJ ÚNIE,so zreteľom na rozhodnutie Rady 85/385/EHS z 10. júna 1985, ktorým sa zriaďuje Poradný výbor pre vzdelávanie a odbornú prípravu v oblasti architektúry [1], najmä na jeho články 3 a 4,so zreteľom na Akt o pristúpení z roku 1994, najmä na jeho článok 165 ods. 1,keďže podľa článku 3 uvedeného rozhodnutia sa výbor skladá z troch odborníkov za každý členský štát a jedného náhradníka za každého z týchto odborníkov; keďže podľa článku 4 toho istého rozhodnutia je funkčné obdobie týchto odborníkov a ich náhradníkov tri roky;keďže svojim rozhodnutím z 26. februára 1996 [2] Rada vymenovala členov výboru a ich náhradníkov na obdobie od 26. februára 1996 do 25. februára 1999;keďže vlády 13 členských štátov predložila zoznam kandidátov s cieľom vymenovať, nahradiť alebo predĺžiť funkčné obdobie členov výboru a ich náhradníkov,ROZHODLA TAKTO:Jediný článokTýmto sa tieto osoby vymenúvajú za členov a náhradníkov Poradného výboru pre vzdelávanie a odbornú prípravu v oblasti architektúry na obdobie od 1. marca 2002 do 22. októbra 2004.A. Odborníci vykonávajúci povolanie v praxi| Členovia | Náhradníci |Belgicko | pán Christian BREVERS | pán Jef HEYMANS |Dánsko | pani Bente BEDHOLM | pán Jan CHRISTENSEN |Nemecko | pán Wilfried TURK | pán Hans ROLLMANN |Grécko | pán Dionyssios DIGENIS | pán Christoforos SAKELLAROPOULOS |Španielsko | pán Jaime DURÓ PIFARRÉ | pán Jordi QUEROL PIERA |Francúzsko | pán Bertrand MATTHIEU | pán Pierre BOLZE |Írsko | pán John O'REILLY | pán Eoin O'COFAIGH |Taliansko | pán Leopoldo FREYRIE | pán Pierluigi MISSIO |Luxembursko | … | … |Holandsko | pán C. D. VAN BRUGGEN | pán B. G. J. J. SNELDER |Rakúsko | pán Alexander RUNSER | pán Elisabeth SCHUBRIG |Portugalsko | pani Olga VASCONCELOS DE ALBUQUERQUE QUINTANILHA | pán José Manuel AGUIAR PORTELA DA COSTA |Fínsko | pán Veikko VASKO | pán Matti RAUTIOLA |Švédsko | pán Bo HOFSSTEN | pán Anders BOLIN |Spojené kráľovstvo | pán Ian R. DAVIDSON | pán Ken TAYLOR |B. Odborníci z vysokých škôl alebo rovnocenných vzdelávacích inštitúcií v oblasti architektúry| Členovia | Náhradníci |Belgicko | … … | … … |Dánsko | pán Peter KJÆR | pán Hans Peter SVENDLER NIELSEN |Nemecko | pán Günther UHLIG | pán Martin KORDA |Grécko | pán Nikolaos KALOGERAS | pán Constantinos-Victor SPYRIDONIDIS |Španielsko | pán Fernando RAMOS GALINO | pán R. AROCA HERNÁNDEZ-ROS |Francúzsko | pán Philippe DUBOIS | pán Francis NORDEMANN |Írsko | pán Loughlin KEALY | pán James HORAN |Taliansko | pán Mario DOCCI | pán Tommaso SCALESSE |Luxembursko | … … | … … |Holandsko | pán L. VAN DUIN | pán A. OXENAAR |Rakúsko | pán Christian KÜHN | pán Wolf D. PRIX |Portugalsko | pán Rui José CARDIM | pán Alexandre VIEIRA ALVES COSTA |Fínsko | pán Juhani KATAINEN | pán Tom SIMONS |Švédsko | pán Finn WERNE | pán Hasse ERNERFELDT |Spojené kráľovstvo | pán James A. LOW | pán Laurence JOHNSTON |C. Odborníci z príslušných orgánov členských štátov| Členovia | Náhradníci |Belgicko | … … | … … |Dánsko | pán Michael BUCHTER | pán Rasmus SCHERMER |Nemecko | pani Vera STAHL | pán Michael ELZER |Grécko | pán Nikolaos KATSIBINIS | pani Margarita KARAVASSILI |Španielsko | pán F. RODRÍGUEZ GARCÍA | pán Emilio LARRODERA RÍOS |Francúzsko | pani Marielle RICHE | pán Raphaël HACQUIN |Írsko | pán Michael McCARTHY | pani Nancy CALLAGHAN |Taliansko | pani Teresa CUOMO | … … |Luxembursko | … … | … … |Holandsko | pán H. J. M. VAN HECK | pán W. OOMENS |Rakúsko | pani Margit MÖSLINGER-GEHMAYR | pani Evelyn NOWOTNY |Portugalsko | pán A. José OLIVEIRA FARIA | pán António Vasco MASSAPINA |Fínsko | pani Anita LEHIKOINEN | pani Mirja ARAJÄRVI |Švédsko | pani Nina KOWALEWSKA | pani Karin DAHL BERGENDORFF |Spojené kráľovstvo | pán Robin VAUGHAN | pán David PETHERICK |V Bruseli 1. marca 2002Za RadupredsedaR. De Miguel[1] Ú. v. ES L 233, 21.8.1985, s. 26.[2] Ú. v. ES C 74, 14.3.1996, s. 1.--------------------------------------------------